text: Brug tre timer af dit liv og red et barns liv
  01 september 2010 kl. 14.59
  Det er meldingen fra organisationen Red Barnet, der mangler indsamlere. Især i Syd- og Sønderjylland.
  Brug 3 timer på søndag som indsamler for Red Barnet.
  Dermed kan du være med til at redde liv, siger organisationen.
   
  Men der mangler indsamlere.
  Især i Syd- og Sønderjylland, hvor der mangler over 1.300.
  Pengene går til børn i Afrika - med særlig fokus på det vestafrikanske land Sierra Leone. 
  Her dør hvert 5. barn inden det fylder fem år af sygdomme som malaria, diarre og lungebetændelse. 
  Banale sygdomme, der nemt og billigt kan forhindres.
  For 10 kr. kan man redde et barn fra at dø af lungebetændelse.
  Men medierne fokuserer for tiden på andre verdensdele end Afrika og den stille hungersnødskatastrofe her.
  